Nov 04,2015
'హీరో'కు పండుగ గిరాకీ
  న్యూఢిల్లీ : దేశంలో అతిపెద్ద ద్విచక్ర వాహన తయారీ కంపెనీ 'హీరో మోటో కార్ప్‌' గత నెలలో రికార్డు స్థాయి అమ్మకాలను నమోదు చేసింది. ఈ పండుగ మాసంలో ఆ కంపెనీ అమ్మకాలు ఏకంగా 11.25 శాతం పెరిగి 6,39,802 యూనిట్లకు చేరాయి. 2013 అక్టోబర్‌లో అత్యధికంగా 6.25 లక్షల యూనిట్లు విక్రయించింది. ఆ తర్వాత భారీ విక్రయాలు గత మాసంలోనే నమోదు కావడం విశేషం. 2014 ఇదే మాసంలో 5,75,056 యూనిట్లు విక్రయించింది. అక్టోబర్‌లో స్కూటర్‌ అమ్మకాలు ఏకంగా 74.6 శాతం పెరిగాయని ఆ కంపెనీ తెలిపింది. అమ్మకాల విభాగంలో స్కూటర్ల విక్రయాల వాటా 13 శాతం నుంచి 20 శాతానికి పెరిగినట్లు సంస్థ వెలువరించింది. మంగళవారం నిఫ్టీలో హీరో మోటోకార్ప్‌ షేర్‌ విలువ 1.36 శాతం లేదా రూ.34.55 పెరిగి రూ.2,580.40 వద్ద ముగిసింది.
మీ స్నేహితులకు రికమెండ్ చెయ్యండి